KLUBI 700
Tammien äiti tiesi, että tytär ei ollut kunnossa. Sen näki silmistä.
Hän ei uskonut, että ongelmana oli vain ahdistus, masennus tai juominen.
Ei. Äiti tiesi, että ongelmat ovat syvemmällä.
Hän tiesi, että tytär oli paholaisen hyökkäyksen kohteena.
Jos pitää niellä pillerit, juoda itseni hengiltä tai hirttää itseni, -
kokeilen mitä vain.
Se oli elämäni synkin hetki.
Sen jälkeen halusin vain tappaa itseni.
Tammie Grandersonin elämästä oli tullut kestämätöntä.
Hän uskoi, että ainoa keino saada rauha oli itsemurha.
Tammie muistaa olleensa ahdistunut jo varhain.
Minusta alkoi tuntua, etten ollut tarpeeksi hyvä, -
tarpeeksi nätti tai kuin muut tytöt.
Masennuin, kun katselin ympärilleni, vaikka olin vielä hyvin nuori.
Tammien kristitty äiti Loretta huomasi muutoksen -
ja teki sen ainoan, mitä osasi.
Aloin rukoilla hänen puolestaan. Sanoin Jumalalle, -
että tytär ei ole onnellinen ja hänellä ei ole kaikki kunnossa.
Rukouksista huolimatta alkoi viiltely.
Ajattelin, että ehkä se helpottaa. Aloin viillellä ja jatkoin sitä.
Näin viillot ja ajattelin: "Lopeta. Tapat itsesi."
Ahdistus ja masennus seurasivat Tammieta läpi teini-iän.
Hän uskoi, että itsenäisyys toisi onnen.
Ajattelin, että ehkäpä oloni helpottuu, jos muutan omilleni.
Hankin asunnon ja muutin omilleni.
Itsenäisyys vain pahensi asioita.
Tammie alkoi juoda. Se vain lisäsi ahdistuneisuutta.
Halusin tuntea edes jotain. Minä vain join juomistani, -
kunnes nukuin päivät. Olin lopuksi laiha ja sairas, -
koska en syönyt. En nukkunut tai huolehtinut itsestäni.
Vuonna 2016 Loretta näki tyttären kasvoilla jotain hälyttävää.
Näin, että paholainen yritti varastaa lapseni.
Näin sen hänen katseestaan.
Sanoin: "Ei, saatana, et saa häntä. Minä sidon sinut.
Näpit irti lapsestani! Lapseni on parantunut."
Aloin rukoilla. Aloin vain rukoilla Herraa.
Tulin elämäni synkimpään pisteeseen. Nielin purkillisen pillereitä.
Niillä ei ollut mitään vaikutusta. Ihmettelin sitä.
Istuin vain lattialla ja itkin.
Olin väsynyt. Olin aivan loppu.
Ja sitten kuulin äänen.
Ääni oli voimakas. Se käski nousta ylös. Tiesin, että se oli Jumala.
Nousin ja avasin verhot. En ikinä tehnyt niin. En päästänyt valoa sisään.
Tiesin, että Jumala voi parantaa minut, mutta olin jumissa pimeydessä.
Olin valmis antamaan sille mahdollisuuden -
sekä jättämään menneisyyden ja itseriittoisuuden.
Siinä äänessä oli jotain, minkä takia en enää halunnut tappaa itseäni.
Minulle tuli halu selvitä, elää Jumalalle, -
lähteä ulos maailmaan auttamaan ihmisiä -
ja kertoa, mitä Jumala voi tehdä, jos Hänen vain antaa.
Tammie tiesi, että äidin rukoukset oli kuultu.
Äiti rukoili. Tiesin, että Jumala kuuli hänet.
Äidin rukoukset kohosivat taivaaseen kuin alttari.
Jumala kuuli ne ja pelasti hänen tyttärensä.
Loretta huomasi muutoksen heti.
Keskustelimme. Hän kertoi haluavansa ihmisten pelastuvan.
Ajattelin: "Jumala, sinä teit sen. Vastasit rukouksiini.
Pelastit lapseni. Annoit hänet takaisin."
Sanoin, että haluan lukea Raamattua. Aloin lukea joka päivä.
Muutuin tosi paljon. Nykyään haluan vain auttaa ihmisiä. Ennen oli itsekäs.
Ajattelin vain itseäni. Nyt haluan auttaa muita, rakastaa ja jakaa Sanaa.
Nyt Tammie kertoo mielellään uskostaan.
Hänellä on sanoma ahdistuneille ja masentuneille.
Etsi Jumalaa. Jumala ei ikinä lakkaa etsimästä sinua.
Hän rakastaa sinua valtavasti.
Hän antoi oman Poikansa puolestasi.
Hän välittää sinusta. Jatka taistelua. Älä anna periksi.
Pidä Jumala ykköspaikalla. Avaa sydämesi, sillä Hän haluaa auttaa.
Hän odottaa, että avaat Hänelle oven.
Tammien tarinassa on paljon sellaista, mikä sopii sinuun, minuun ja kaikkiin.
Tammie kertoi, että hän avasi verhot. Hän ei ollut päästänyt valoa sisään.
Joku voi kokea olevansa jämähtänyt pimeyteen. Sitä masennus on.
Jos sieltä olisi helppo päästä ylös, ihmiset nousisivat.
Kukapa haluaisi olla sellaisessa pimeydessä?
Mutta joskus täytyy tehdä yksi asia. Vain yksi asia.
Avaa verhot ja päästä valo sisään.
Tule valoon. Älä istu yksin pimeydessä.
Jumalalla on oikeasti vihollinen.
Äiti oli oikeassa. Vihollinen yritti viedä Tammien.
Se on tullut ryöstämään, varastamaan ja tuhoamaan.
Raamattu tekee sen selväksi.
Meidän täytyy vastustaa sitä.
Toki on huomattu, että kehon kemiallinen tasapaino voi häiriintyä, -
ja se voi aiheuttaa vaikeaa masennusta.
Ja lääkärit voivat auttaa siinä.
Mutta meidän täytyy myös sanoa: -
"Jumala, tule tähän paikkaan, missä olen.
Haluan tulla sinne, missä sinä olet.
En halua jäädä tänne. Haluan sinne, missä Sinä olet."
Jeesus sanoo: "Tulkaa minun tyköni, te työn ja kuormien uuvuttamat.
Minä annan teille levon ja rauhan." Hän on Rauhanruhtinas.
Niin kauan kuin olemme pimeässä, pidämme itsemme erossa siitä.
Mutta Jumala. Hän ei lakkaa etsimästä meitä.
Hän odottaa aina, että käännymme Hänen puoleensa, sillä Hän on valo.
Hänen puoleensa kääntyminen on kuin avaisi verhot ja antaisi valon tulla.
Emme jää pimeyteen. Emme anna jonkin ulkoisen hallita ajatuksiamme -
tai puhua ilkeään sävyyn meistä: -
"En ole tarpeeksi nätti. En kelpaa. Olen tehnyt liikaa virheitä.
Kukaan ei rakasta minua."
Käänny Jumalan puoleen, sillä Hän rakastaa sinua loputtomasti.
Emme pysty sitä edes kunnolla ymmärtämään.
Mutta sinun on käännyttävä. Älä istu yksin pimeässä.
Tule Hänen luokseen. Rukoillaan.
Jeesus, tuon eteesi kaikki ne, jotka kärsivät ahdistuneisuudesta, -
jotka eivät tiedä, keitä he ovat, jotka istuvat pimeydessä, -
joista elämä ja olosuhteet tuntuvat ylivoimaisilta, -
joista tuntuu, etteivät he riitä ja ettei heitä voi rakastaa.
Avaa verhot heidän sydämessään ja anna valosi loistaa siellä.
Opeta heille rakkaudestasi -
vain pelkällä läsnäolollasi, kun tulet luoksemme.
Anna ihmeellinen voitelu ja ymmärrys -
rakkautesi suuruudesta, Jeesus.
Auta ymmärtämään, ettei sitä saa ansioilla.
Ei väliä, missä olemme olleet ja mitä olemme tehneet. Sinä rakastat meitä, -
sillä olet luonut meidät ja haluat meidän kuuluvan Sinulle.
Tulemme eteesi hädässämme.
Täytä meidät Hengelläsi.
Puhalla taivaasta tuuli elämämme synkimpiin kolkkiin.
Anna se, mitä annat joka päivä, kun tulemme luoksesi, -
uuden alun ja puhtaan, tyhjän taulun.
Haluamme, että Sinä, Jumala, kirjoitat tauluun elämämme tarinan -
tästä päivästä eteenpäin.
Anna anteeksi syntimme. Anna anteeksi tekomme.
Auta antamaan anteeksi niille, jotka ovat tehneet asioita meille, -
että voimme tulla eteesi puhtaina, eheinä ja valmiina elämään kanssasi.
Pyhä Henki, tule ja valtaa jokainen sydän, -
joka rukoilee tätä, ja opeta heille tiesi, Jeesuksen nimessä.
Jeesus on Hyvä Paimen. Raamattu kertoo, että Hän jättää 99 -
ja lähtee etsimään yhtä kadonnutta.
Jos se olet sinä tänään, käänny Hänen valoonsa ja ota Hänet vastaan.
Tulossa: Puoli metriä tulvavettä.
Perhe oli hätää kärsimässä, kun kaksi hurrikaania iski perätysten -
eikä heillä ollut vakuutusta. Kuulemme, miten he pääsivät jaloilleen.
Lisäksi: Mies kuulee, ettei hänen vaimonsa välttämättä selviä yön yli.
Ihme auttoi vaimoa selviytymään. Myöhemmin tänään Klubi 700:ssa.
Kannamme usein taakkaa menneisyydestä.
Se vaikuttaa elämässämme kaikkeen ja kaikkiin.
Se estää meitä löytämästä todellista onnea.
Jumala ei tarkoittanut meitä elämään näin.
Voit vapautua taakastasi.
Jumalan anteeksianto muuttaa elämän.
Soita meille.
Ilo tuottaa toimintaa. Se on viehättävää.
Se aloittaa ketjureaktion. Tuottaa tyytyväisyyttä.
Ihanaa, miten tämä ilo saa minut liikkumaan.
Minulla on ilo.
Tanssin, koska olen iloinen.
Liikun, koska tunnen sen.
Ilo on sydämessä.
Tanssin, koska olen iloinen.
Liikun, koska tunnen sen.
Ilo on sydämessä.
ANNA ILON TARTTUA
Lataa CBN-radiosovellus.
Muistele, millaista oli olla lapsi.
Uskoit sinulle kerrotut tarinat, -
ja maailma näytti olevan täynnä mahdollisuuksia.
Mihin tarinoihin maailman orpolapset uskovat?
Mielestämme Raamattu kertoo ainoan uskomisen arvoisen kertomuksen.
Uskomme, että jokaisen lapsen pitäisi voida unelmoida, -
muuttaa vaikeudet mahdollisuuksiksi, luottaa Jumalan lupauksiin -
ja löytää paikkansa kaikkein suurimmassa kertomuksessa.
Heillä on koko elämä edessään. Maailma on heille avoinna.
He etsivät kertomusta, johon uskoa. Me kerromme sen heille.
Oletko mukana?
ANTAMASSA TOIVOA. LUPAAMASSA RAKKAUTTA.
Andreannin ja hänen perheensä kotiin tulvi puoli metriä vettä.
Talo ja irtain kärsi mittavia vahinkoja, -
eikä heillä ollut tulvavakuutusta.
He eivät olisi mitenkään voineet korjata taloa itse, -
mutta heidän ei tarvinnutkaan, kiitos kaltaistenne ihmisten.
Peräkkäiset hurrikaanit iskivät Lake Charlesiin Louisianaan.
Rankkasateet aiheuttivat laajoja tulvia.
Vesi alkoi nousta nopeasti. Ei voinut jahkailla.
Aloimme nostaa tavaroita ylemmäksi.
Huolehdimme siitä, että pikkuinen on kunnossa.
Sen jälkeen ei ollut tehtävissä muuta. Vesi nousi tosi nopeasti.
Kun vesi tulvi taloon, ei voinut muuta kuin odottaa ja rukoilla.
Jumala, rukous ja usko kantavat meitä.
Ilman Jumalaa meillä ei ole mitään.
Meillä ei ollut tulvavakuutusta, mutta emme asu tulva-alueella.
Onnistuimme pelastamaan sohvia, mutta isot kodinkoneet vaurioituivat.
Andreann ja Alex purkivat kastuneet seinälevyt. Heillä ei ollut uusia.
Tarvitsemme apua. Luovuin ylpeydestä. Tarvitsemme apua.
Kiitos kumppanien ja vapaaehtoisten Operaatio Siunaus raivasi pihan -
ja kuivasi talon, jotta se voidaan korjata.
Annoimme perheelle uudet seinälevyt -
ja toimme tulvan tuhoamien kodinkoneiden tilalle uudet.
Operaatio Siunaus on tuulahdus raikasta ilmaa. He ovat enkeleitä.
He auttavat ja helpottavat perheeni stressiä.
Oli kuin harteiltamme olisi nostettu taakka.
Haluan kiittää sydämeni pohjasta.
Olemme ikuisesti kiitollisia Operaatio Siunaukselle.
Katsoessamme näitä juttuja yritämme asettua ihmisten asemaan.
Sitä istuu ja katsoo avuttomana, kun oma koti tuhoutuu.
Sitten tajuaa, ettei ole minkäänlaista vakuutusta, -
joka auttaisi korjaamisessa tai raivaamisessa.
Operaatio Siunaus tunnetaan siitä, että se on kentällä sellaisina aikoina.
Monet apua saaneet sanovat: "Olen nähnyt sen Klubi 700:ssa.
Sitten se tapahtui meille, -
ja Operaatio Siunauksen autot rullasivat kadullemme."
Kiitän Klubi 700:n jäseniä.
Te mahdollistatte senkaltaisen avun kaikkialla maassamme.
Andreannin koti ei ollut tulva-alueella, -
mutta sääilmiöt ovat arvaamattomia, -
ja on muitakin katastrofeja, jotka voivat viedä ihmiseltä kaiken.
Teidän ansiostamme pääsemme paikalle auttamaan -
ja tuomaan Jeesuksen toivoa ja rakkautta kaaoksen keskelle.
Tulossa: Elävä todiste ylösnousemuksesta.
Naisen tärkeimmät elimet olivat pettämässä ja keuhkot vuotivat verta.
Lääkärit sanoivat, että todennäköisesti hän ei selviäisi.
Ihme auttoi häntä pääsemään sairaalasta elävänä.
Lisäksi rukoilemme puolestasi. Pysy kanavalla.
Luulit, että sinulla on kaikki: -
lupaava ura, paljon ystäviä ja kasvava perhe.
Silti elämä tuntuu tyhjältä. Jotain puuttuu.
Vain Jumala voi tuoda tarkoituksen elämään.
Onnellisuus tulee Hänen tuntemisestaan.
Katso ohjelmastamme, kuinka Hän voi muuttaa elämäsi.
Hei, Superkirjan fanit! Tässä teille jotain uutta kivaa.
Uusi Superkirja-raamattusovellus on täynnä pelejä, tekemistä -
ja Superkirjan jaksoja, joita voi katsoa ilmaiseksi. Voi ei!
Lisäksi kysymyksiä ja vastauksia Raamatusta sekä hauska hartauskirja.
Ja helposti ymmärrettävä Raamattu.
Voit luoda oman Superkirja-hahmosi.
Anteeksi! Olen pahoillani! Sori! Auts! - Meneekö tämä videolle?
Ansaitse superpisteitä ja voita palkintoja päivittäin. Ja paljon muuta!
Aika palata seikkailujeni pariin. Nähdään pian!
Ilmaisen sovelluksen voi ladata sovelluskaupoista.
Kim Gustin sai autoa ajaessaan sydänkohtauksen. Hän pyörtyi.
Auto paiskautui päin moottoritien kaidetta.
Paikalle tulleet ensihoitajat eivät tunteneet pulssia.
Aviomies tuli sairaalaan jättämään jäähyväiset ihmettä rukoillen.
Helteisenä iltapäivänä Texasin Argylessa -
Gerald Gustin sai oudon viestin Kim-vaimoltaan.
"Voin huonosti. Lähden kotiin."
Kim ei koskaan päässyt kotiin.
Soitin monta kertaa. Lopulta joku vastasi.
"Vaimosi on ajanut kolarin. Häntä elvytetään."
Kysyin, kävikö pahasti. Hän sanoi: "Kävi."
Kim oli tuupertunut ratissa ja törmännyt kaiteeseen.
Vastaaja oli auttamaan pysähtynyt sairaanhoitaja.
Gerald odotti linjalla, kun hoitaja ja poliisi elvyttivät Kimiä.
Se iski tajuntaani. Ajattelin: "Hän kuoli."
Ja: "Herra, haluan nähdä hänet. Älä anna sen tapahtua."
Kim vietiin sairaalaan. Hänelle laitettiin hengitysputki.
Sydämen arvioitiin olleen pysähdyksissä 28 minuuttia.
Gerald muistaa jutelleensa lääkärin kanssa melko pian.
Maksa ja elimet olivat pettämässä.
Vuoto keuhkoissa piti saada tyrehtymään ja keuhkot vakautumaan.
Oli epävarmaa, elääkö hän yön yli.
Gerald yritti jo hyväksyä ajatuksen vaimon menettämisestä.
Sanoin: "Päästän sinut, -
jos Jumala haluaa sinut. Ei voi valita tämän paikan ja taivaan väliltä."
Gerald, ystävät ja perhe laittoivat toivonsa Jumalaan.
Sanoin: "Sinulle mikään ei ole mahdotonta.
Sanasi sanoo 2. Kor. kirjeessä, että armossasi on kyllin -
ja voimasi tulee täydelliseksi heikkoudessani. Anon Sinulta ihmettä."
Kim selvisi yöstä. Hänen tilansa oli kriittinen.
Gerald kertoo Jumalan puhuneen hänelle rukouksessa.
Hän sanoi: "Teen ihmeen.
Vastaan rukouksiisi.
Näin tapahtuu, sanoivat ihmiset mitä tahansa. Pidä siitä kiinni."
Kimin tila alkoi vakautua. Hänestä otettiin magneettikuva.
Kuva oli huolestuttava.
Aivot olivat iskun seurauksena heilahtaneet rajusti.
Lääkäri piti todennäköisenä sitä, että hän jää kasvikseksi.
Kun lääkäri lähti, minä murruin.
Ajattelin: "Ei voi olla totta. Pyydän."
Sydämen ja keuhkojen tila koheni.
Henkistä tilaa ei voitu arvioida, ennen kuin Kim heräisi koomasta.
Se päivä koitti pian. Gerald piti kiinni Jumalan lupauksesta.
Pidin kiinni Hänen lupauksistaan. Ne ovat 'niin' ja 'aamen'.
Hän saattaa loppuun aloittamansa hyvän työn.
Jos Hän sanoo jotain... Vaikka Jumala sanoisi "ei", -
olet kuullut Jumalan äänen.
Hengitysputki otettiin pois. Seuraavana päivänä Kim heräsi.
Hän ei pystynyt puhumaan, mutta perhe tiesi hänen toipuvan.
Vuorokauden kuluttua hän katseli jo puhelintaan.
Ajattelin: "Hämmästyttävää!" Olin siinä poikani kanssa.
Kim seurasi ääntämme ja kasvojamme.
Ajattelimme: "Mahtavaa."
Ajattelin: "Me saamme hänet kotiin."
Hei.
Mitä haluat oikeasti sanoa? - Ruokkikaa koirat.
Elokuun 4. päivänä, 3,5 viikkoa onnettomuudesta -
Kim siirrettiin sairaalasta kuntoutukseen.
Muistan täysin sen päivän, kun minut siirrettiin sairaalasta.
Tajusin, että asiat eivät korjaannu nopeasti.
Tiestä tulisi pitkä.
Sen tien minun pitäisi kulkea Jumalan kanssa.
Kim pääsi kuntoutuksesta viikkojen päästä.
Toimintakyky oli pääosin palautunut. Vaikka hän kävi lähellä kuolemaa, -
hän nauttii ajasta perheen kanssa.
He kiittävät elämästä, jonka hän sai takaisin.
Olen kiitollinen siitä, että he saivat nähdä, kuinka Jumala tekee työtä, -
ja nähdä ihmeitä, joita monet eivät saa nähdä.
Jumala antoi takaisin kaiken, minkä piti viedä minulta kaiken.
Kim on elävä todiste ylösnousemuksesta.
Näemme sen joka päivä. Hän elää ylösnousseessa ruumiissa.
Elävä todiste ylösnousemuksesta.
Mitä lääkärit sanovat? 28 minuuttia ilman happea.
Selviääkö siitä? Lääkärit ovat aika yksimielisiä siitä, että ei.
Mutta tässä on Kim, elävä todiste ylösnousemuksesta.
Et voi ikinä olla liian kuollut ylösnousemuksen kannalta.
Pidä se mielessä. Älä ikinä luovu toivosta.
"Minun ruumiini asuu turvassa." Niin sanotaan Psalmissa.
Kun ihmisellä on sellainen toivo ja usko, ihmeitä voi tapahtua.
Rukoilemme, mutta ensin vielä pari ihmettä.
Mary Pennsylvaniasta oli lonkan tekonivelleikkauksessa vuonna 2017.
Samalla poistettiin kasvain. Hän alkoi ontua ja horjua.
Hänellä oli kovia kipuja, ja hän tarvitsi kepin.
Katsoessaan Klubi 700:aa Mary kuuli Terryn sanovan: -
"Jonkun oikea lonkka vaivaa. Onnut. Jumala parantaa sinut nyt."
Kun Mary hieroi lonkkaansa, hän tunsi Herran voiman ja läsnäolon.
Hän kävi kaupassa ilman kävelykeppiä. Hän ei horjunut.
Ja kipu oli poissa. Halleluja.
Mahtavaa. Hyvä, Jumala! Lori lähetti sähköpostia.
Hän sanoo: "Olkapääni oli kipeä neljä vuotta. Mikään ei auttanut.
Kipu valvotti öisin. En pystynyt nostamaan kättä.
Katsoin ohjelmaa 18. helmikuuta 2022.
Kun rukoiltiin, laitoin vasemman käteni oikean olkapään päälle.
Gordon sanoi: 'Jonkun olkapää on kipeä. Kosketat sitä toisella kädellä.
Jumala parantaa sen. Kipu häviää parin päivän päästä kokonaan.'
Kipu on poissa. Voin nostaa tavaroita. Käsi liikkuu normaalisti.
Kiitos, Jeesus. Aamen."
Rukoillaan. Herra, tulemme eteesi uskossa.
Uskon tekona laskemme kätemme paranemista tarvitsevan paikan päälle.
Julistamme: "Minä elän enkä kuole.
Kehoni paranee.
Kipu helpottaa. Minä paranen Jeesuksen nimessä."
Sano ääneen: "Jeesuksen nimessä tule terveeksi.
Vapaudu. Otan sen vastaan nyt."
Joku kuuli kiitosaiheen olkapäästä.
Sinäkin kosketat olkapäätä vasemmalla kädelläsi.
Jumala paransi sen. Tunsit sen.
Nivel liikkuu. Pystyt nostamaan kätesi ylös asti. Tee niin Jeesuksen nimessä.
Vasemmassa keuhkossa on nestettä. Sitä ei ole saatu pois.
Jumala ottaa sen pois. Paranet Jeesus-nimessä.
Sana Psalmeista: "Jumala on meidän turvamme ja väkevyytemme, -
apumme hädässä aivan vahva." Siunausta. Ensi viikkoon!
Jokaisen lapsen sisällä on sankari, -
johtaja, -
ystävä muille, -
joku, joka auttaa, -
joka toimii oikein, -
joka unelmoi tulevaisuudestaan.
He tarvitsevat apuamme.
Mitä teen?
Mitä sanon?
Miltä pitäisi tuntua?
Superkirja opettaa lapsille moraalisia ja hengellisiä totuuksia -
lapsille tuttujen tilanteiden kautta sekä Jumalan Sanaa.
Liity Superkirja-kerhoon. Saat uusia jaksoja, sitä mukaa kun ne ilmestyvät.
Paketissa on kaksi DVD-levyä annettavaksi toisille. Tilaa jo tänään.
Kaipaatko kuuntelijaa?
Rukouspalvelijat ja sielunhoitajat päivystävät puhelinlinjoilla.
Soita rukouspuhelimeemme.
Suomennos: Marianne Tenetz